CELEX: 32014R1097
Language: hu
Date: 2014-10-17 00:00:00
Title: A Bizottság 1097/2014/EU végrehajtási rendelete ( 2014. október 17. ) a tej- és tejtermékágazatban a tagállamok által a Bizottságnak küldött értesítésekről szóló 479/2010/EU rendelet módosításáról

18.10.2014   
               
               
                  HU
               
               
                  Az Európai Unió Hivatalos Lapja
               
               
                  L 300/39
               
            A BIZOTTSÁG 1097/2014/EU VÉGREHAJTÁSI RENDELETE
      (2014. október 17.)
      a tej- és tejtermékágazatban a tagállamok által a Bizottságnak küldött értesítésekről szóló 479/2010/EU rendelet módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 151. cikke harmadik albekezdésére és 223. cikke (3) bekezdésére,
      mivel:
      
                  (1)
               
               
                  Az 1308/2013/EU rendelet 151. cikke értelmében 2015. április 1-jétől kezdődően a nyers tej első felvásárlóinak havonta be kell jelenteniük az illetékes nemzeti hatóságnak a hozzájuk szállított nyers tej mennyiségét, a tagállamoknak pedig tájékoztatniuk kell a Bizottságot a nyers tej mennyiségéről. Tehát a 479/2010/EU bizottsági rendeletben (2) le kell fektetni a bejelentés és tájékoztatás határidejére vonatkozó szabályokat.
               
            
                  (2)
               
               
                  A 479/2010/EU rendelet 1. cikkében említett értesítéseket el kell hagyni, mivel már nem alkalmazandó támogatási rendszerekre vonatkoznak.
               
            
                  (3)
               
               
                  A 792/2009/EK bizottsági rendelet (3) értelmében az információs rendszereknek a rendelet szerinti használatát az 1333/2013/EU bizottsági végrehajtási rendelet (4) által az 479/2010/EU bizottsági végrehajtási rendelet vezeti be, ez alól kivételt képeznek a 479/2010/EU rendelet 2., 4. és 6. cikkében szereplő értesítések. 2014 végig lezajlik az információs rendszernek a fenti értesítések kezeléséhez szükséges átalakítása. A 479/2010/EU rendeletet ennek megfelelően módosítani kell.
               
            
                  (4)
               
               
                  Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
               
            ELFOGADTA EZT A RENDELETET:
      1. cikk
      A 479/2010/EU rendelet a következőképpen módosul:
      
                  1.
               
               
                  A I. fejezetet el kell hagyni.
               
            
                  2.
               
               
                  A szöveg a következő Ia. fejezettel egészül ki:
                  „Ia. FEJEZET
                  
                     NYERS TEJ SZÁLLÍTÁSA AZ ELSŐ FELVÁSÁRLÓK SZÁMÁRA
                  
                  1a. cikk
                  (1)   2015. május 1-jétől a tagállamok legkésőbb minden hónap 25-éig értesítik a Bizottságot az 1308/2013/EU rendelet 151. cikke értelmében a területükön székhellyel rendelkező első felvásárlók által az előző hónapban vásárolt nyers tehéntej mennyiségéről. A felvásárolt nyers tehéntej mennyiségét kilogrammban kell kifejezni, és a megadott mennyiségnek a tényleges zsírtartalomra kell vonatkoznia.
                  (2)   A tagállamok meghozzák a megfelelő intézkedéseket annak biztosítására, hogy a területükön székhellyel rendelkező első felvásárlók a felvásárolt nyers tehéntej mennyiségét az (1) bekezdésben meghatározott határidőn belül időben és pontosan bejelentsék az illetékes hatóságoknak.”
               
            
                  3.
               
               
                  A 2. cikk (3) bekezdésének b) pontjában a „ha rendelkezésre áll” szavakat el kell hagyni.
               
            
                  4.
               
               
                  A 4. cikkben a K. részre történő utalás helyébe a J. részre való utalás lép.
               
            
                  5.
               
               
                  A 8. cikk helyébe a következő szöveg lép:
                  „8. cikk
                  (1)   Az e rendeletben említett értesítéseket a 792/2009/EK bizottsági rendelet (*) rendelkezéseinek megfelelően kell megküldeni.
                  (2)   Az (1) bekezdéstől eltérően, 2014. december 31-ig a 2., 4. és 6. cikkekben említett értesítéseket a tagállamoknak elektronikus úton kell megküldeniük a Bizottság által a rendelkezésükre bocsátott módszerek segítségével. Az értesítés formája és tartalma a Bizottság által az illetékes hatóságok rendelkezésére bocsátott minták vagy módszerek alapján kerül meghatározásra. Az említett minták és módszerek kiigazítására és frissítésére az 1308/2013/EU rendelet 229. cikkében említett bizottság, és adott esetben az érintett illetékes hatóságok tájékoztatását követően kerülhet sor.
                  
                     (*)  A Bizottság 2009. augusztus 31-i 792/2009/EK rendelete a közös piacszervezésnek, a közvetlen kifizetések rendszerének, a mezőgazdasági termékek promóciójának, valamint a legkülső régiókra és a kisebb égei-tengeri szigetekre alkalmazandó rendszereknek a végrehajtásával összefüggésben a Bizottsághoz eljuttatandó információk és dokumentumok tagállamok általi továbbítására vonatkozó részletes szabályok megállapításáról (HL L 228., 2009.9.1., 3. o.).”"
						
               
            2. cikk
      Ez a rendelet az Európai Unió Hivatalos Lapjában való kihirdetését követő hetedik napon lép hatályba.
      Ezt a rendeletet 2014. november 1-jétől kell alkalmazni.
      Az 1. cikk (2) bekezdését azonban 2015. május 1-jétől kell alkalmazni.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2014. október 17-én.
         
            
               a Bizottság részéről
            
            
               az elnök
            
            José Manuel BARROSO
         
      
      
         (1)  HL L 347., 2013.12.20., 671. o.
      
      
         (2)  A Bizottság 2010. június 1-jei 479/2010/EU rendelete az 1234/2007/EK tanácsi rendeletnek a tej- és tejtermékágazatban a tagállamok által a Bizottságnak küldött értesítések tekintetében történő végrehajtására vonatkozó szabályok megállapításáról (HL L 135., 2010.6.2., 26. o.).
      
         (3)  A Bizottság 2009. augusztus 31-i 792/2009/EK rendelete a közös piacszervezésnek, a közvetlen kifizetések rendszerének, a mezőgazdasági termékek promóciójának, valamint a legkülső régiókra és a kisebb égei-tengeri szigetekre alkalmazandó rendszereknek a végrehajtásával összefüggésben a Bizottsághoz eljuttatandó információk és dokumentumok tagállamok általi továbbítására vonatkozó részletes szabályok megállapításáról (HL L 228., 2009.9.1., 3. o.).
      
         (4)  A Bizottság 2013. december 13-i 1333/2013/EU végrehajtási rendelete az 1709/2003/EK, az 1345/2005/EK, a 972/2006/EK, a 341/2007/EK, az 1454/2007/EK, a 826/2008/EK, az 1296/2008/EK, az 1130/2009/EK, az 1272/2009/EU és a 479/2010/EU rendeletnek a mezőgazdasági piacok közös szervezése keretében teljesítendő értesítési kötelezettségek tekintetében történő módosításáról (HL L 335., 2013.12.14., 8. o.).